**Jeanett Egebakken Kristiansen** (født 24. desember 1992 i Stavanger) er en norsk håndballspiller fra Egersund, som er venstre bakspiller for Vipers Kristiansand.

Kristiansen spiller flere posisjoner, men blir for det meste brukt som bakspiller. Hun beskrives som en kreativ og teknisk spiller som innehar gode skuddferdigheter. Hun har ekstremt god spenst som gjør at hun også blir brukt en del som kant.[]

Karriere
--------

### Klubb

Kristiansen startet å spille håndball for Mjøndalen, og fikk til sammen 19 kamper for A-laget og scoret 91 mål, før hun meldte overgang til Glassverket.

For Glassverket spilte hun 85 kamper med 355 mål over tre sesonger og medvirket til opprykket til Eliteserien 2012/13. Etter å ha blitt kåret til sesongens nykommer i Eliteserien, ble hun plukket opp av storklubben Larvik.

I Larvik vant hun både Eliteserien og Håndball-NM og deltok i Mesterligaen, før hun returnerte til Glassverket påfølgende sesong.

Glassverkettrener Kenneth Gabrielsen meldte overgang til Vipers Kristiansand foran 2016/17-sesongen og Kristiansen valgte å følge etter sammen med Kristin Nørstebø og Kari Brattset.

Etter 2018/19-sesongen flytter Kristiansen til Danmark og har signert en to-års kontrakt med Herning-Ikast.

### Landslag

#### Piker

Kristiansen fikk to kamper for Norges pikelandslag 12. og 13. juli 2008, borte mot Portugal og Frankrike. Norge slo Portugal 35 - 18, men tapte mot Frankrike 22 - 28. Jeanett scoret ikke mål i noen av kampene.

#### Ungdom

Kristiansen debuterte for Norges ungdomslandslag 2. april 2010, borte mot Frankrike. Kampen endte 23 - 28 til Norge, men hun scoret ikke mål.

Hun spilte 10 kamper og scoret 11 mål fra 2. april 2010 frem til 9. juli 2010.

#### Junior

Kristiansen debuterte for Norges Juniorlandslag 25. november 2010, hjemme mot Frankrike. Norge vant 29 - 22 og hun scoret ett mål.

Fra 25. november 2010 til 11. juli 2012 spilte hun 38 kamper og scoret 78 mål.

Hennes beste kamp for juniorlaget var mot Tunisia 6. juli 2012, der hvor hun scoret 11 mål. Hun ble kåret til banens beste.[]

#### Rekrutt

Kristiansen debuterte for Norges rekruttlandslag 24. november 2012, hjemme mot Frankrike. Kampen endte 21 - 19 til Norge, men hun scoret ikke mål.

Jeanett har 12 kamper og 31 mål for rekruttlandslaget per 22. november 2018.

#### Senior

Kristiansen har 6 offisielle kamper og 10 mål med Norges seniorlandslag per 2. juni 2018.

Privatliv
---------

Hennes søstre, Veronica og Charlotte, er også håndballspillere. Søstrenes mor døde av kreft da Jeanett var 6 år, og jentene flyttet fra Egersund til deres far i Mjøndalen.

Meritter
--------

### Larvik

* Seriemesterskap: 1 (2014)
* NM-gull: 1 (2013)

### Glassverket

* Seriesølv: 1 (2015)
* Seriebronse: 1 (2016)
* NM-sølv: 1 (2015)

### Vipers Kristiansand

* Seriegull: 3 (2018, 2019, 2021)
	+ Seriesølv: 1 (2017)
* Sluttspillsølv: 1 (2017)
* NM-gull: 3 (2017, 2018, 2020)
* Champions League-gull: 1 (2021)

Referanser
----------

1. ↑   www.eurohandball.com, besøkt 12. mai 2019[Hentet fra Wikidata]
2. 1 2 3  Kontra 2/2013 - Magasin for Larvik Håndballklubb
3. ↑  «Jeanett Kristiansen, Glassverket». Norsk Topphåndball. Arkivert fra originalen 7. februar 2016. Besøkt 7. februar 2016.
4. ↑  Jeanett Kristiansen: – Deilig å bli Glassverket-spiller igjen
5. ↑  Tre Glassverket-spillere til Vipers
6. ↑  Derfor velger stjerna å forlate Vipers

Eksterne lenker
---------------

* (en) Jeanett Kristiansen – Det europeiske håndballforbundet (EHF) Rediger på Wikidata

* (en) Jeanett Kristiansen – Norges Håndballforbund Rediger på Wikidata
* Jeanett Kristiansen på Instagram Rediger på Wikidata

| * v
* d
* r
Vipers Kristiansand – spillerstall 2022/23 |
| --- |
| 
* 1: Börjesson
* 4: Refsnes
* 6: Sercien-Ugolin
* 7: Kårigstad Andersen
* 8: Dahlum
* 9: Roberts
* 10: Kaurin Jonassen
* 11: Waade
* 12: Stokkendal Poulsen
* 13: Vjakhireva
* 14: Høve
* 16: Lunde
* 18: Hesselberg
* 20: Tchaptchet
* 21: Valle Dahl
* 22: Tomac
* 24: Yttereng
* 25: Pena
* 27: Andersen
* 31: Debelić
* 37: Knedlíková
* 51: Jeřábková
* Hovedtrener: Gjekstad

 |